text: Nu skal der gøres noget ved dåsesvineriet
  09 august 2011 kl. 15.45
  I Sydjylland er der problemer med, at tyske øldåser ender i naturen. Det vil et folketingsmedlem og et Europaparlementsmedlem gøre noget ved.
  Folketingsmedlem Ellen Trane Nørby og Europaparlaments-medlem Anne Jensen var i dag på gaden i Aabenraa for at sætte fokus på dåse-forureningen. 
  De to politikere vil have indført et grænse-overskridende pantsystem, så dåser købt i Tyskland giver en krone i danske flaskeautomater.
  De to politikere vil også have, at de syd- og sønderjyske kommuner indfører konkrete indsamlingsstrategier, så folk lettere kan komme af med deres dåser.
  